Z A P I S N I K
21. sjednice Vijeća Mjesnog odbora Volovčica
održane dana 22. prosinca 2022. godine (četvrtak) s početkom u 18:00 sati u prostorijama mjesne samouprave Mjesnog odbora Volovčica, Zagreb, Kriška ulica 20.
NAZOČNI ČLANOVI VIJEĆA: Sanja Baković, Ivan Držanić, Dunja Dunda, Stipo Grgić, Iva Jelačić, Marko Maričić, Ivan Mlinarević
NENAZOČNI ČLANOVI VIJEĆA: ---
GOST: ---
PREDSJEDAVA: Iva Jelačić, predsjednica Vijeća
ZAPISNIK VODI: Iva Jelačić, predsjednica Vijeća
Predsjednica konstatira da je nazočno 7 od 7 članova/ica Vijeća, što znači da Vijeće može pravovaljano odlučivati te otvara 21. sjednicu Vijeća Mjesnog odbora.
Vijeće je jednoglasno verificiralo tekst Zapisnika 20. sjednice Vijeća održane dana 16. studenoga 2022. godine.
Na prijedlog predsjednice, Vijeće jednoglasno utvrđuje
D N E V N I   R E D
1. Korištenje prostora mjesne samouprave
2. Aktualna komunalna problematika,
3. Razno: izvješća, pitanja i prijedlozi
Ad1) Korištenje prostora mjesne samouprave Volovčica
Temeljem provedene rasprave Vijeće jednoglasno donosi 
Z a k lj u č a k
o odobravanju korištenja dvorane od 72m2 u prostoru MO Volovčica, Kriška 20, političkoj stranci Socijaldemokrati za sastanke i okupljanje članova 1. i 3. srijedu u mjesecu u terminu od 19:00 do 21:00 sat od 01.01.2023. godine do 30. lipnja 2023. godine.
Nije moguće u traženom terminu svaki utorak i četvrtak od 18:00 do 21:00 sat.
Temeljem provedene rasprave Vijeće jednoglasno donosi 
Z a k lj u č a k
kojim će se plesnoj umjetnici i pedagoginji Katarini Rilović predložiti slijedeći termini za korištenje dvorane od 72m2 u prostoru MO Volovčica, Kriška 20, za održavanje satova suvremenog plesa:
· svaki utorka u  mjesecu u terminu od 20:00 do 21:30 sati,
· te svaki četvrtak od 16:30 do 18:00 sati ili svaka nedjelja od 16:30-18:00 sati ili od 20:00 do 21:30 sati.

Obrazloženje
S obzirom da su zahtjevom traženi termini za povremeno korištenje prostora MO Volovčica zauzeti te s obzirom da politička stranka SDP nije podnijela zahtjev za produžetak odobrenja za povremeno korištenje prostora MO Volovčica, VMO Volovčica donijelo je zaključak kako je navedeno u dispozitivu.
Političkoj stranci SDP, po zaprimanju novog zahtjeva za odobrenje povremenog korištenja prostora MO Volovčica ponudit će se termin u trajanju od 2 sata 2. i 4. srijedu u mjesecu u razdoblju od 17.00 do 21.00 sat.
Po zaprimanju informacije o prihvaćenim predloženim terminima od strane plesne umjetnice i pedagoginje Katarine Rilović, Vijeće mjesnog odbora Volovčica donijet će zaključak o odobravanju povremenog korištenja prostora MO Volovčica.

Ad2) Aktualna komunalna problematika
Temeljem provedene rasprave o aktualnoj komunalnoj problematici Vijeće jednoglasno donosi slijedeće zaključke:
Z a k lj u č a k   1.
o rješavanju komunalne problematike
Vijeće Mjesnog odbora Volovčica predlaže Vijeću Gradske četvrti Peščenica-Žitnjak da se u sklopu Plana malih komunalnih akcija Mjesnog odbora Volovčica u 2023. godini u sklopu komunalne djelatnosti održavanje nerazvrstanih cesta izvrši redovito ljetno održavanje - obnavljanje horizontalne signalizacije biciklističke stazu na sjevernom nogostupu u Ul. grada Vukovara (k.č. 4340/1 k.o. Peščenica) u potezu od Ivanićgradske ulice do Ul. grada Gospića.
Temeljem provedene rasprave o aktualnoj komunalnoj problematici Vijeće jednoglasno donosi slijedeće zaključke:
Z a k lj u č a k   2.
o rješavanju komunalne problematike
Vijeće Mjesnog odbora Volovčica predlaže Vijeću Gradske četvrti Peščenica-Žitnjak da
· Odboru za imenovanje naselja, ulica i trgova podnese prijedlog za uvrštenje imena književnice Vesne Krmpotić u Fond imena iz kojeg se imenuju javne površine za područje Grada Zagreba
· te da Odboru za imenovanje naselja, ulica i trgova podnese prijedlog za imenovanje planiranog parka uz Šetalište Ranka Marinkovića (k.č.2682/1 k.o. Peščenica) imenom Park Vesne Krmpotić 
Obrazloženje
Kroz Mjesne samouprave „Bruno Bušić“, Volovčica i Ferenščica uz potok Bliznec proteže se zelena transverzala Šetališta Vesne Parun i Šetališta Ranka Marinkovića. Uz Šetalište Ranka Marinkovića u planu je realizacija novog, multifunkcionalnog parka sa sadržajima za sve dobne skupine za koje VMO Volovčica predlaže imenovanje imenom književnice Vesne Krmpotić, suvremenice književnika po kojima su već imenovana spomenuta šetališta.
Ime književnice Vesne Krmpotić ne nosi nosi niti jedna javna površina na području Grada Zagreba.
Vesna Krmpotić (1932.-2018.) pjesnikinja, književnica, prozaistica, prevoditeljica i članica Hrvatskog društva pisaca i Društva hrvatskih književnika, autorica je najveće pjesničke zbirke u svjetskoj književnosti te dobitnica niza književnih nagrada: Godišnje nagrade Vladimir Nazor, Nagrade Vladimir Nazor za životno djelo, Nagrade HAZU za književnost, Nagrade Ivan Goran Kovačić i Nagrade Tin Ujević za doprinos hrvatskom pjesništvu. Godine 2008. dodijeljeno joj je Odlikovanje za zasluge u kulturi, a 2008. godine ju je Društvo hrvatskih književnika nominiralo za Nobelovu nagradu za književnost.
Z a k lj u č a k   3.
o rješavanju komunalne problematike
Vijeće Mjesnog odbora Volovčica predlaže Vijeću Gradske četvrti Peščenica-Žitnjak da se u sklopu Plana malih komunalnih akcija Mjesnog odbora Volovčica u 2023. godini u sklopu komunalne djelatnosti održavanje javnih zelenih površina izvrši hitno održavanje i sanacija oštećenja devastiranog travnjaka parka za pse u  Kolarovoj ulici, k.č. 2687/1 k.o. Peščenica.
Z a k lj u č a k   4.
o rješavanju komunalne problematike
Vijeće Mjesnog odbora Volovčica predlaže Vijeću Gradske četvrti Peščenica-Žitnjak da od Zagrebačkog holdinga d.o.o., Podružnica ZET zatraži
· postavljanje informativnih zaslona s vremenom dolaska tramvaja na svim tramvajskim stajalištima linija 2, 3 i 13 na području MO Volovčica,
· postavljanje informativnih zaslona s vremenom dolaska autobusa na svim autobusnim stajalištima linija 215 i 236 na području MO Volovčica.
Z a k lj u č a k   5.
o rješavanju komunalne problematike
Na traženje Gradskog ureda za obnovu, izgradnju, prostorno uređenje, graditeljstvo, komunalne poslove i promet, Vijeće Mjesnog odbora Volovčica daje suglasnost za uklanjanje stabla smreke ispred zgrade Zapoljska ul. 6, k.č. 2662/99 k.o. Peščenica.

Ad2) Razno: izvješća, pitanja i prijedlozi
Vijećnici su informirani o dopisu Gradskog ureda za mjesnu samoupravu, civilnu zaštitu i sigurnost o sazivanju sjednica vijeća Mjesnih odbora.
Vijećnici su upoznati s obavijesti Podružnice Čistoća o podjeli besplatnih vrećica za odvojeno prikupljanje otpadne plastične i metalne ambalaže n području MS Volovčica. 
Vijećnici su informirani o dopisu Gradskog ureda za mjesnu samoupravu, civilnu zaštitu i sigurnost o mjerama štednje energije u objektima mjesne samouprave u sezoni grijanja.
Vijećnici su informirani o odbijanju zahtjeva za sječom stabla ispred lokala (pekarnice) na adresi Trg Volovčica 3 jer se smatra da stablo ne radi problem pješacima i kupcima Tržnice te se uklanjanje spomenutog stabla smatra opravdanim samo u slučaju veće rekonstrukcije platoa Tržnice ukoliko prilikom rekonstrukcije nije moguće pronaći alternativno rješenje.

Predsjednica je zahvalila svima na učešću u radu sjednice i predložila je da se slijedeća sjednica VMO Volovčica održi dana 26.1.2022. godine s početkom u 18:00 sati.
Dovršeno u 19:00 sati.
KLASA: 024-08/22-03/2591

Zagreb, 22. prosinca 2022.
Predsjednica
Vijeća Mjesnog odbora Volovčica
Iva Jelačić,v.r.
